основания за изменение на списъка на въздушните превозвачи, които са предмет на оперативна забрана в границите на Съюза, по отношение на въздушни превозвачи от Тайланд.
 (106)
 Чрез приоритетни наземни инспекции в съответствие с Регламент (ЕС) No 965/2012 държавите членки трябва да продължат да следят дали въздушните превозвачи, сертифицирани в Тайланд, действително спазват съответните стандарти за безопасност.
 (107)
 В случай че постъпи каквато и да е информация от значение за безопасността, указваща наличие на непосредствени рискове вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Замбия
 (108)
 През април 2016 г. Съюзът осъществи посещение за оценка на място в Замбия. В него взеха участие експерти от Комисията, ЕААБ и държави членки. Посещението на Съюза за оценка на място бе проведено в офисите на органа за гражданско въздухоплаване на Замбия (ZCAA) и въз основа на подходяща извадка в офисите на сертифицираните в Замбия въздушни превозвачи Proflight Commuter Services (dba Proflight Zambia) и Royal Air Charters.
 (109)
 Основните заключения от това посещение от страна на Съюза за оценка на място по отношение на ZCAA могат да бъдат обобщени, както следва. Като цяло ZCAA е готов и способен да се справи с недостатъците по отношение на безопасността и има достатъчна способност да прилага и, когато е необходимо, да налага спазването на съответните международни стандарти за безопасност, както и на собствените си изисквания за гражданското въздухоплаване на Замбия. ZCAA успя да докаже, че служителите му като цяло имат подходящ опит и квалификация, за да могат правилно да изпълнят своите задължения по надзора. От друга страна, експертите посочиха, че ще е от полза за ZCAA да доразвива своя напредък до момента по отношение на стандартизацията на надзорната си дейност, включително да продължи обучението на своите инспектори по надзора. Освен това за ZCAA би било полезно да обърне специално внимание на по-нататъшното усъвършенстване на своите процеси и процедури във връзка с контрола на документацията и достъпа до нея.
 (110)
 Основното заключение от посещението от страна на Съюза за оценка на място във връзка с Proflight Commuter Services (dba Proflight Zambia) е, че на въздушния превозвач не липсва готовност и като цяло не липсва и способност за отстраняване на недостатъците по отношение на безопасността. Освен това експертите установиха, че съществуват достатъчно доказателства, че в общи линии Proflight Commuter Services (dba Proflight Zambia) е в състояние да гарантира спазването на съответните международни стандарти за безопасност и изискванията за гражданското въздухоплаване на Замбия.
 (111)
 Основното заключение от посещението от страна на Съюза за оценка на място във връзка с Royal Air Charters е, че на въздушния превозвач не липсва нито готовност, нито способност за отстраняване на недостатъците по отношение на безопасността. Освен това експертите установиха достатъчно доказателства, че Royal Air Charters е в състояние да гарантира спазването на съответните международни стандарти за безопасност и изискванията за гражданското въздухоплаване на Замбия.
 (112)
 На 1 юни 2016 г. ZCAA беше изслушан от Комисията и Комитета за авиационна безопасност. По този повод бе изслушан и